AaB's guldhold har fået medaljerne om halsen, og har hævet ikke blot en men hele to pokaler - The Double - for første gang i klubbens 129 år lange historie. Og i aften skal det fejres. Med manér! - Jeg har hørt så meget om 2008, at jeg næsten var med. Sådan lyder det fra skadede Kenneth Emil Petersen der har enorme forventninger til busturen gennem Aalborg. - Jeg håber, vi når op til højder igen. Jeg glæder mig helt vildt og det kan nemt få svært ved at leve op til de store forventninger jeg har. Men det bliver en kæmpe fest, sagde Kenneth Emil Petersen inden kampen. Med en skade forårsaget af jubel efter kampen mod FC Vestsjælland for en uge siden, har han siddet over både i dag og til pokalfinalen i parken. Og specielt sidstnævnte var sur at misse. - Det er en kæmpe skuffelse. Specielt pokalfinalen. Det er nok en af de største skuffelser i mit liv, at jeg ikke var med til at spille finalen. Den kommer nok på højde med den nedrykning jeg havde i Horsens. I dag, det er hvad det er. Det kan ske. Jeg glæder mig til at løbe på banen bagefter og feste med drengene. Nu er jeg begyndt at kunne gå normalt, så det er meget godt timet, når nu vi skal have en hyggelig aften, lød det fra en af en af publikums yndlinge.
Forsvarsprofilen har enormt høje forventninger til guldfesten.